section_heading: Radnja
paragraph_text: Sljedećeg jutra, nacistička podmornica pod zapovjedništvom Belloqa i Dietricha zaustavlja brod. Marion i Kovčeg su odvedeni s broda. Jones se tajno ukrcava na podmornicu. Slijedi Belloqa i Kovčeg u izolirani kanjon, gdje planiraju testirati moć Kovčega prije nego što ga predaju Führeru. Jones se naposljetku pojavi s raketnim bacačem i zahtjeva da nacisti oslobode Marion prijeteći da će raznijeti Kovčeg. Belloq prezre njegov blef, na što je Jones prisiljen predati se. Marion i Jones svezani su dok Belloq i nacisti izvode ceremoniju otvaranja Kovčega. Nakon što ga otvore, isprva vide pustinjski pijesak, a onda nekoliko trenutaka kasnije ukažu se nadnaravne moći te iz njega izlaze duhovi. Jones, svjestan opasnosti gledanja u nadnaravne prilike iz Kovčega, upozori Marion da zatvori oči. Duhovi nestanu te iz Kovčega nastane ogromni lebdeći plamen koji svojom zastrašujućom moći ubija svih koji nisu okrenuli pogled: vojsku presiječe svjetlosna sila, Dietrich dehidrira, Tohtu se koža rastopi do kostura, a Belloqu eksplodira glava. Kovčeg se zatvara sam od sebe uz udar groma. Povratkom u Washingtonu, dva vojna obavještajca kažu sumnjičavom Jonesu da "najbolji ljudi" trebaju pažljivo pregledati Kovčeg. Kovčeg je zapravo zapečaćen u drvenom sanduku označenom kao 'stroga tajna' u ogromnom vladinom skladištu, punom bezbroj sličnih sanduka.